Folk er imidlertid skeptiske til tiltak som fartssperre og automatisk trafikkontroll. Ifølge forskningsleder Torkel Bjørnskau ved avdeling for sikkerhet og miljø ved Transportøkonomisk institutt (TØI) er det få som motsetter seg streknings-ATK (automatisk måling av snittfart). – Selv om Datatilsynet har uttalt seg kritisk om denne praksisen, opplevde ikke respondentene streknings-ATK som en trussel mot personvernet. Folk er ikke så opptatt av personvern som tilsynet skulle ønske, sier Bjørnskau.